Komission asetus (ETY) N:o 3893/88, annettu 14 päivänä joulukuuta 1988, yhteisön tullittomuusjärjestelmän luomisesta annetun neuvoston asetuksen (ETY) N:o 918/83 50-59 artiklan soveltamissäännösten vahvistamisesta annetun asetuksen (ETY) N:o 2290/83 muuttamisesta



Virallinen lehti nro L 346 , 15/12/1988 s. 0032 - 0033

Suomenk. erityispainos Alue 2 Nide 6 s. 0247

Ruotsink. erityispainos Alue 2 Nide 6 s. 0247



KOMISSION ASETUS (ETY) N:o 3893/88, annettu 14 päivänä joulukuuta 1988, yhteisön tullittomuusjärjestelmän luomisesta annetun neuvoston asetuksen (ETY) N:o 918/83 50-59 artiklan soveltamissäännösten vahvistamisesta annetun asetuksen (ETY) N:o 2290/83 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon yhteisön tullittomuusjärjestelmän luomisesta 28 päivänä maaliskuuta 1983 annetun neuvoston asetuksen (ETY) N:o 918/83(1) sellaisena kuin se on viimeksi muutettuna asetuksella (ETY) N:o 1315/88(2), ja erityisesti sen 143 artiklan, sekä katsoo, että asetuksen (ETY) N:o 918/83 63 a ja 63 b artiklassa otetaan lopullisesti käyttöön yhteisön tullittomuusjärjestelmän osalta tähän saakka valinnaiset asetuksen (ETY) N:o 918/83 137 ja 138 artiklan säännökset lääketieteelliseen tutkimukseen, taudinmääritykseen tai hoitoon käytettävistä välineistä ja laitteista, soveltamissäännökset voivat joissakin suhteissa perustua komission asetuksen (ETY) N:o 2290/83(3), sellaisena kuin se on viimeksi muutettuna asetuksella (ETY) N:o 1745/85(4) säännöksiin; siksi on aiheellista käsitellä kaikkia näitä tilanteita samaan säädökseen sisältyvällä asetuksen (ETY) N:o 2290/83 muutoksella, joka on tarkoitettu sen soveltamisalan laajentamiseen, lisäksi on aiheellista mukauttaa tiettyjä menettelysäännöksiä, joiden tarpeellisuus on ilmennyt nykyisten säännösten täytäntöönpanosta saatujen kokemusten myötä, ja tässä asetuksessa säädetyt toimenpiteet ovat tullittomuuskomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2290/83 seuraavasti. 1) Otsikko korvataan seuraavasti: "Komission asetus (ETY) N:o 2290/83, annettu 29 päivänä heinäkuuta 1983, yhteisön tullittomuusjärjestelmän luomisesta annetun neuvoston asetuksen 918/83 50 - 59 artiklan sekä 63 a ja 63 b soveltamissäännösten vahvistamisesta". 2) Korvataan 1 artikla seuraavasti: "1 artikla Tässä asetuksessa määritetään asetuksen (ETY) N:o 918/83, jäljempänä "perusasetus", 50 - 59, 63 a ja 63 b artiklan soveltamissäännökset." 3) Korvataan 7 artiklan 2 kohdan 2 alakohta seuraavasti: "Siihen asti, kunnes tullittomuushakemuksesta päätetään tämän artiklan mukaisesti, toimivaltainen viranomainen voi antaa luvan hakemuksessa mainitun kojeen tai laitteen tuontiin väliaikaisesti tullitta, jos vastaanottajalaitos tai -järjestö sitoutuu maksamaan tullit siinä tapauksessa, että tullittomuutta ei myönnetä." 4) Lisätään 7 artiklan 7 kohtaan kohta seuraavasti: "Tätä määräaikaa voidaan kuitenkin jatkaa niin, että määräaika ei kokonaisuudessaan ylitä yhdeksää kuukautta, jos komissio on joutunut pyytämään jäsenvaltiolta lisätietoja voidakseen tehdä päätöksensä. Tällöin komission on ilmoitettava asiasta hakemuksen toimittaneelle toimivaltaiselle viranomaiselle ennen alkuperäisen kuuden kuukauden määräajan päättymistä." 5) Lisätään osasto V a: "OSASTO V A PERUSASETUKSEN 63 A JA 63 B ARTIKLAN MUKAISTA LÄÄKETIETEELLISTEN VÄLINEIDEN JA LAITTEIDEN TULLITTOMUUTTA KOSKEVAT ERITYISSÄÄNNÖKSET 15 a artikla 1. Hakiessaan perusasetuksen 63 a ja 63 b artiklan säännösten perusteella tullittomuutta tieteellisille välineille tai laitteille vastaanottajalaitoksen tai -järjestön esimiehen tai hänen valtuuttamansa edustajan on laadittava hakemus sen jäsenvaltion toimivaltaiselle viranomaiselle, jossa kyseinen laitos tai järjestö sijaitsee. 2. Edellä 1 kohdassa tarkoitetun hakemuksen on sisällettävä seuraavat kyseistä välinettä tai laitetta koskevat tiedot: a) Kyseisen välineen tai laitteen valmistajan käyttämä täsmällinen kaupallinen nimitys ja sen oletettu luokitus yhteisessä tullitariffissa; b) valmistajan sekä tarvittaessa tavarantoimittajan nimi tai toiminimi ja osoite; c) välineen tai laitteen alkuperämaa; d) paikka, jossa välinettä tai laitetta tullaan käyttämään; e) välineen tai laitteen käyttötarkoitus; 3) Kun kyseessä on lahjoitus, hakemuksessa on oltava lisäksi: a) lahjoittajan nimi tai toiminimi ja osoite; b) hakijan todistus, josta ilmenee, että: - välineiden tai laitteiden lahjoittamiseen ei liity lahjoittajan taholta mitään luonteeltaan kaupallista etua, ja - lahjoittaja ei ole millään tavoin sidoksissa tullittomiksi haettujen välineiden tai laitteiden valmistajaan. 15 b artikla 1. Kun jonkin jäsenvaltion toimivaltainen viranomainen aikoo myöntää tullittomuuden perusasetuksen 63 a artiklassa määritellyille välineille ja laitteille, sen on kuultava muita jäsenvaltioita yhteisössä valmistettavien välineiden ja laitteiden vastaavuudesta. 2. Jos toimivaltainen viranomainen ei saa vastausta neljän kuukauden kuluessa, kyseinen viranomainen katsoo, että sen kuulemissa jäsenvaltioissa ei valmisteta tullittomuushakemuksessa mainittua laitetta vastaavia laitteita. 3. Jos neljän kuukauden määräaika osoittautuu riittämättömäksi kuullulle taholle, tämän on ilmoitettava asiasta kyseiselle viranomaiselle ja täsmennettävä määräaika, jonka kuluessa siltä voidaan odottaa lopullista vastausta, ja tämä lisämääräaika ei saa kuitenkaan olla pitempi kuin kaksi kuukautta. 4. Jos 1-3 kohdassa säädetyn kuulemismenettelyn lopuksi viranomainen toteaa, että perusasetuksen 63 a artiklan 1 kohdan a, b ja c alakohdassa tarkoitetut edellytykset täyttyvät, se myöntää tullittomuuden; muussa tapauksessa se evää tullittomuuden. 15 c artikla Kun sen jäsenvaltion toimivaltaisella viranomaisella, jossa vastaanottajalaitos ja -järjestö sijaitsee, ei ole mahdollisuutta tehdä 15 b artiklassa tarkoitettua päätöstä, sovelletaan soveltuvin osin 7 artiklan 2-7 kohdassa säädetyn menettelyn säännöksiä tullittomuuden myöntämisestä tieteellisille välineille ja laitteille. 15 d artikla Tämän asetuksen 15 a-15 c artiklaa sovelletaan soveltuvin osin varaosiin, osiin ja erityisiin lisätarvikkeisiin sekä perusasetuksen 63 a artiklan 2 kohdan a, b ja c alakohdan säännösten perusteella tullittomien kojeiden ja laitteiden kunnossapitoon, tarkistukseen, vakaukseen tai korjaukseen tarkoitettuihin työkaluihin. 15 e artikla Tämän asetuksen 8 artiklan säännöksiä sovelletaan soveltuvin osin." 6) Korvataan 16 artiklan 1 kohdan 1 alakohta seuraavasti: "Jäsenvaltioiden on toimitettava komissiolle luettelo kojeista, laitteista, varaosista, osista, lisätarvikkeista ja työkaluista, joiden hinta tai tullausarvo on yli 5 000 ECUa ja joille ne ovat mahdollisesti myöntäneet tullittomuuden 7 artiklan 1 kohdan, 14 artiklan 1 kohdan tai 15 b artiklan 4 kohdan säännösten mukaan." 2 artikla Tämä asetus tulee voimaan 1 päivänä tammikuuta 1989. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 14 päivänä joulukuuta 1988. Komission puolesta COCKFIELD Varapuheenjohtaja (1) EYVL N:o L 105, 23.4.1983, s. 1, (2) EYVL N:o L 123, 17.5.1988, s. 2 (3) EYVL N:o L220, 11.8.1983, s. 20 (4) EYVL N:o L 167, 27.6.1985, s. 21